cyanic-selkie/wikianc huggingface dataset:
உடல்மொழி
தோள்கள்
"தோள்கள்... மற்றவர்கள் நம்மைப் பற்றி என்ன நினைக்கிறார்கள் என்பதை வடிவமைக்கின்றன. அவை நமது ஆரோக்கியத்தையும் உணர்ச்சிகளையும் வெளிப்படுத்துகின்றன.மேலும் அவை தொடர்புகொள்வதில் நமக்கு உதவுகின்றன"
மார்பைப் போலவே, தோள்களின் தோரணையும் எளிதில் கவனிக்கக்கூடிய ஓர் உடல் மொழி அறிகுறியாகும். தோள்பட்டை மார்போடு இணைந்து முன்னோக்கித் திரும்பும் நிலை பொதுவாக நம்பிக்கையைக் குறிக்கிறது. தோள்கள் முன்னோக்கி குனிந்த நிலையில் இருந்தால் அது நம்பிக்கை அல்லது சுயமரியாதையின் குறைந்த அடையாளமாக இருக்கலாம்; மனச்சோர்வு அல்லது சோக உணர்வின் நிரூபணமாகவும் இருக்கலாம். பொதுவாக ஒரு நபர் தளர்வாக இருந்தால் அவரது தோள்கள் தாழ்வாக இருக்கும்; அவர் பதட்டமாக அல்லது கவலையாக உணர்ந்தால், அவரின் தோள்கள் உயர்த்தப்பட்ட நிலையில் வைக்கப்பட்டிருக்கும்.
தோள்களை அசைப்பது, வேகமாக மேலும் கீழுமாக அசைப்பது போன்ற உடல்மொழிகள் ஏதோ ஒன்று தெரியாமல் அல்லது ஏதோ ஒரு வகையில் உதவ முடியாமல் போனதன் அடையாளமாக பெரும்பாலும் கொடுக்கப்படுகிறது. வலுவான மற்றும் நெகிழ்வான தோள்கள் இயற்கையான உணர்வைத் தொடர்பு கொள்ள உதவும். மாறாக, தோள்பட்டைகள் பலவீனமாகவும், இயக்கம் குறைவாகவும் இருந்தால் தோள்பட்டைகள் சரிந்த தோரணையை ஏற்றுக்கொள்கின்றன. நபர் மனச்சோர்வடைந்துள்ளார் என்ற எண்ணத்தை இந்நிலை வெளிப்படுத்தும்.
சைகைகள்
சைகைகள் என்பவை கைகள், கைவிரல்கள், தலை, கால்கள் போன்ற உடல் உறுப்புகளால் செய்யப்படும் அசைவுகளை குறிக்கும். இவை தன்னார்வமாகவோ அல்லது விருப்பமில்லாததாகவோ மேற்கொள்ளப்படலாம். கையின் சைகைகளை பல வழிகளில் நாம் விளக்க முடியும். விவாதத்தின்போது ஒருவர் நின்று கொண்டிருத்தல், உட்கார்ந்து கொண்டிருத்தல் அல்லது கூப்பிய கைகளுடன் நடந்து கொண்டிருத்தல் பொதுவாக வரவேற்கும் சைகையாக இருக்காது. இத்தகையவர்கள் ஒரு மூடிய மனநிலையைக் கொண்டுள்ளனர் என்றும் பேச்சாளரின் கருத்தைக் கேட்க பெரும்பாலும் விரும்ப மாட்டார்கள் என்றும் இதற்கு அர்த்தம் கொள்ளப்படுகிறது. ஒரு கையை மற்றொன்றின் மேல் வைத்திருப்பது பாதுகாப்பின்மை மற்றும் தன்னம்பிக்கையின்மை ஆகியவற்றை வெளிப்படுத்தும் மற்றொரு வகையான கை சைகையாகும்.
பார்பரா பீசு மற்றும் ஆலன் பீசு போன்ற உடல் மொழி நிபுணர்களின் கூற்றுப்படி அனைவரும் தங்களது தோள்பட்டைகளை தோளசைப்பு செய்கிறார்கள். சொல்வது ஒரு நபருக்கு புரியவில்லை என்பதைக் காட்டப் பயன்படுத்தப்படும் ஓர் உலகளாவிய சைகைக்கு தோளசைப்பு ஒரு சிறந்த எடுத்துக்காட்டு என்று அவர்கள் கூறுகிறார்கள். தோளசைப்பு மூன்று முக்கிய பகுதிகளைக் கொண்ட ஒரு பல்சமிக்ஞை உடல்மொழியாகும். எதுவும் கைகளில் மறைக்கப்படவில்லை என்பதை வெளிப்படுத்தும் வெளிப்பட்ட உள்ளங்கைகள், தொண்டையைத் தாக்குதலிலிருந்து பாதுகாத்துக் கொள்ள தோள்கள் குனிந்திருப்பது, உலகளாவிய, பணிவான வாழ்த்த்தை தெரிவிக்கும் வகையில் புருவங்கள் உயர்ந்திருப்பது என்பவை அம்மூன்று பகுதிகளாகும்.
கை சைகைகள் பெரும்பாலும் அவற்றை உருவாக்கும் நபரின் நல்வாழ்வைக் குறிக்கின்றன. தளர்வான கைகள் தன்னம்பிக்கை மற்றும் சுய உறுதியை குறிக்கின்றன. அதே சமயம் இறுகிய கைகள் மன அழுத்தம் அல்லது கோபத்தின் அறிகுறிகளாக குறிக்கப்படுகின்றன. ஒரு நபர் கைகளை பிசைவது அவர் பதட்டம் மற்றும் கவலையில் உள்ளார் என்பதைக் காட்டுகிறது.
விரல் சைகைகள் பொதுவாக ஒருவரின் பேச்சை எடுத்துக்காட்டுவதற்கும் அவற்றை உருவாக்கும் நபரின் நல்வாழ்வைக் குறிக்கவும் பயன்படுத்தப்படுகின்றன. சில கலாச்சாரங்களில் ஒருவரின் ஆள்காட்டி விரலைப் பயன்படுத்தி சுட்டிக்காட்டுவது ஏற்றுக்கொள்ளத்தக்கதாகக் கருதப்படுகிறது. ஒரு நபரை சுட்டிக்காட்டுவது மற்ற கலாச்சாரங்களில் முறையற்றதாகப் பார்க்கப்படுகிறது. எடுத்துக்காட்டாக, இந்து நம்பிக்கைகளைப் பகிர்ந்துகொள்பவர்கள் விரல்களால் சுட்டிக்காட்டுவதை புண்படுத்துவதாக கருதுகின்றனர். அதற்கு பதிலாக இவர்கள் திறந்த கையால் சுட்டிக்காட்டுகிறார்கள். அதேபோல், அமெரிக்கா, தென்னாப்பிரிக்கா, பிரான்சு, லெபனான் மற்றும் செருமனி போன்ற நாடுகளில் கட்டைவிரல் சைகை "சரி" அல்லது "நல்லது" என்பதைக் காட்டுகிறது. ஆனால் இதே சைகை ஈரான், வங்காளதேசம் மற்றும் தாய்லாந்து போன்ற பிற நாடுகளில் அவமதிப்பாக பார்க்கப்படுகிறது. இங்கெல்லாம் இது அமெரிக்காவில் நடுவிரலைக் காட்டுவதற்கு சமமாகப் பார்க்கப்படுகிறது.
பெரும்பாலான கலாச்சாரங்களில், 'ஆம்' அல்லது உடன்படிக்கையைக் குறிக்க தலையசைப்பு பயன்படுத்தப்படுகிறது. இது குனிந்த ஒரு குன்றிய வடிவம் ஆகும். இந்நிலையில் அந்நபர் ஒரு குறியீடாகக் கும்பிடச் செல்கிறார். சிறிது நேரம் நின்றுவிடுகிறார். இதன் விளைவாக ஒரு தலையசைப்பு ஏற்படுகிறது. தலை குனிவது ஒரு அடிபணிந்த சைகை என்பதால் நாம் மற்ற நபரின் கருத்தை சம்மதித்து அவருடன் செல்கிறோம் என்பதைக் காட்டுகிறது. காதுகேளாதவர்களுடன் நடத்தப்பட்ட ஆராய்ச்சி ஒன்றில் 'ஆம்' என்பதைக் குறிக்க இந்த சைகையையும் பயன்படுத்துவதாகக் கூறப்படுகிறது.
திதி (புராணம்)
திதி, (Diti)-(दिति) இந்து தொன்மவியல் படி, அரக்கர்களின் தாய் ஆவார். தட்சப்பிரசாபதியின் அறுபது மகள்களில் ஒருத்தி. பிரம்மாவின் பேத்தி. காசியபர் முனிவரின் பதிமூன்று மனைவிகளில் ஒருத்தி. தன் உடன் பிறந்தவளான அதிதியை வெறுப்பவள். உருத்திரன், மருத்துக்கள் மற்றும் தைத்தியர்கள் மற்றும் அதர்மத்தைப் பின்பற்றும் பல அரக்கர் குலங்களை உருவாக்கிய தாய். அதிதியின் குழந்தைகளான இந்திரன் முதலான தேவர்களை வெறுப்பவள். அதிதியின் மகனான இந்திரனைவிட பலமிக்க குழந்தையை தன் கணவன் காசியப முனிவரிடம் வேண்டினாள்.
உடல்மொழி
கைகுலுக்கல்கள்
கைகுலுக்கல்கள் என்பவை வழக்கமான வாழ்த்து சடங்குகள் ஆகும். இவை பொதுவாக நபர்கள் சந்திக்கும் போது, வாழ்த்து தெரிவிக்கும் போது, பாராட்டுகள் தெரிவிக்கும்போது, தோழமையை வெளிப்படுத்தும் போது அல்லது ஓர் ஒப்பந்தம் முடிந்த பிறகு பயன்படுத்தப்படுகிறது. பெரும்பாலும் இவை கைபிடிப்பு மற்றும் கண் தொடர்பு போன்ற காரணிகள் மூலம் நம்பிக்கை அல்லது உணர்ச்சி நிலைகளை சித்தரிக்கின்றன. ஆய்வுகள் பல கைகுலுக்கும் பாணிகளை வகைப்படுத்தியுள்ளன. விரல்களை அழுத்துதல், மிகவும் வலுவாக கைகளை அழுத்தி கைகுலுக்குதல், மிகவும் பலவீனமாக கைகுலுக்குதல் போன்றவை அமெரிக்காவில் பிரபலமாக உள்ள கைகுலுக்கல் வகைகளாகும். கைகுலுக்கல் என்பது அமெரிக்காவில் பிரபலமாக கடைபிடிக்கப்படுகிறது. ஆண்களுக்கும் பெண்களுக்கும் இடையில் பயன்படுத்துவதற்கும் ஏற்றது. இருப்பினும், இசுலாமியக் கலாச்சாரங்களில் ஆண்கள் எந்த வகையிலும் கைகுலுக்கவோ அல்லது பெண்களைத் தொடவோ கூடாது. அதேபோல், இந்து கலாச்சாரங்களிலும் இந்து ஆண்கள் ஒருபோதும் பெண்களுடன் கைகுலுக்க மாட்டார்கள். மாறாக, பிரார்த்தனை செய்வது போல் கைகளை வைத்து பெண்களை வாழ்த்துகிறார்கள்.
திதி (புராணம்)
காசியபரின் அருள்படி, விஷ்ணுவின் வைகுண்டத்தை காவல் புரியும் ஜெயன்-விஜயன் எனும் இருவர் தங்களின் அகந்தை காரணமாக, சனகாதி முனிவர்களை வைகுண்டம் செல்ல அனுமதி மறுத்த காரணத்தால், முனிவர்களின் சாபப்படி அசுரர் குலத்தில், திதிக்கு இந்திரனை விட பலமிக்க இரு மகன்களாக இரணியாட்சன் மற்றும் இரணியன் போன்ற தைத்தியர்களாகப் பிறந்தனர்.
கூடுதல் வாசிப்பிற்கு
பகுப்பு:இந்து தொன்மவியல் மாந்தர் பகுப்பு:இந்து தொன்மவியல்
உடல்மொழி
கைகுலுக்கல்கள்
நல்ல முதல் அபிப்ராயத்தை உருவாக்குவதற்கான ஒரு வழியாக வணிக உலகில் நீண்ட காலமாக ஓர் உறுதியான, நட்பான கைகுலுக்கல் பரிந்துரைக்கப்படுகிறது. தங்களிடம் ஆயுதங்கள் ஏதும் இல்லை என்று அந்நியருக்கு காட்டும் விதமாகவும் இந்த கைகுலுக்கல் வாழ்த்து பண்டைய காலங்களிலிருந்து இன்றுவரை கருதப்பட்டு வருகிறது.
சுவாசம்
சுவாசம் மற்றும் சுவாச முறைகள் தொடர்பான உடல் மொழியும் ஒரு நபரின் மனநிலையைக் குறிக்கும். உடல் மொழி மற்றும் சுவாசம் ஆகியவற்றுக்கு இடையேயான உறவு பெரும்பாலும் வணிக சந்திப்புகள் மற்றும் விளக்கக்காட்சிகள் போன்ற சூழல்களில் வெளிப்படுகிறது. பொதுவாக, உதரவிதானம் மற்றும் வயிற்றை அதிகமாகப் பயன்படுத்தும் ஆழமான சுவாசம் நிதானமான மற்றும் நம்பிக்கையான உணர்வை வெளிப்படுத்துவதாக விளக்கப்படுகிறது; இதற்கு நேர்மாறாக, ஆழமற்ற, அதிக வேகமான சுவாசம், அதிக பதட்டமான அல்லது கவலையான உணர்வை வெளிப்படுத்துவதாக விளக்கப்படுகிறது.
நரம்பியல்-மொழியியல் நிரலாக்கத்தை ஊக்குவிப்பவர்கள் போன்ற சில வணிக ஆலோசகர்கள், புரிதலின் தோற்றத்தை வெளிப்படுத்த சுவாச முறையை பயன்படுத்துகின்றனர்.
வெவ்வேறு உடல் இயக்கங்கள்
ஒருவர் தன் வாயை கைகளால் மூடுவது உணர்வை அடக்குவதையும் ஒருவேளை நிச்சயமற்ற தன்மையுடன் இருப்பதையும் குறிக்கிறது. அவர்கள் கடுமையாக யோசித்துக்கொண்டிருப்பதையும், அடுத்து என்ன சொல்வது என்று தெரியாமல் இருப்பதையும் கூட இது குறிக்கலாம். உடல் மொழி மற்றும் சொற்கள் அல்லாத சமிக்ஞைகள் மூலம் நீங்கள் தொடர்புகொள்வது, மற்றவர்கள் உங்களை எப்படிப் பார்க்கிறார்கள், அவர்கள் உங்களை எப்படி விரும்புகிறார்கள் மற்றும் மதிக்கிறார்கள், அவர்கள் உங்களை நம்புகிறார்களா இல்லையா போன்றவற்றையெல்லாம் பாதிக்கிறது.
எதிர்பாராவிதமாக பலர் குழப்பமான அல்லது எதிர்மறையான சொற்கள் அல்லாத சமிக்ஞைகளை அவர்களுக்குத் தெரியாமல் வெளியிடுகிறார்கள். இது நிகழும்போது, இணைப்பு மற்றும் நம்பிக்கை இரண்டும் சேதமடைகின்றன.
தொடு உணர்வியல்
தொடுதலும் உடல் மொழியின் ஒரு துணைப்பிரிவாகும். தகவல்தொடர்புகளில் தொடுதல் எவ்வாறு பயன்படுத்தப்படுகிறது என்பது பற்றிய ஓர் ஆய்வும் ஆகும். கைகுலுக்கல், கைகளைப் பிடிப்பது, முதுகில் அறைதல், உள்ளங்கைகளை மேலே தூக்கித் தட்டிக்கொள்ளுதல். ஒருவரைத் தட்டுதல் போன்ற அனைத்திற்கும் தனித்தனியாக அர்த்தங்கள் உள்ளன.
மற்றவர்கள் ஒருவரை தொடுவதன் மூலம் தொடர்புகொள்வதைப் பார்ப்பதன் மூலமும் மக்கள் தனித்துவமான உணர்ச்சிகளைத் துல்லியமாக குறிவிளக்கம் பெற முடியும் என்று ஆராய்ச்சி காட்டுகிறது. ஐந்து வகையான தொடுதல்களை எசுலின் கோடிட்டுக் காட்டுகிறார்:
ஒவ்வொரு பண்பாட்டிற்குள்ளும் ஏற்படும் தொடுதலின் அளவு பண்பாட்டு ரீதியாகவும் வேறுபடுகிறது.
நெருக்கவியல்
உடல் மொழியின் சொல்லற்ற உலகில் மற்றொரு குறிப்பிடத்தக்க பகுதி உடல் இடைவெளி சார்ந்த உறவுகள் ஆகும். நெருக்கவியல் என்று இத்துறை அழைக்கப்படுகிறது. 1966 ஆம் ஆண்டில் எட்வர்டு டி.ஆல் இத்துறையை அறிமுகப்படுத்தினார்.
வெவ்வேறு கலாச்சாரங்கள் மற்றும் சமூகங்களில் உள்ள மக்களிடையே கடைபிடிக்கப்படும் உடல் நெருக்கத்தின் விளைவுகள் பற்றி இது ஆய்வு செய்கிறது. மக்கள் ஒருவரோடு ஒருவர் தொடர்பு கொள்ளும்போது அவர்களுக்கு இடையே உள்ள அளவிடக்கூடிய தூரத்தைப் பற்றி இத்துறை பேசுகிறது. உடல் மொழியின் மூலம் மற்றவர்களுக்கு அனுப்பும் அல்லது பெறும் சமிக்ஞைகள், நமது தனிப்பட்ட பிரதேசங்களில் பிறர் படையெடுப்பதற்கான எதிர்வினைகள் என்று உடல்மொழி என்ற புத்தகத்தில் யூலியசு பாசுட்டு குறிப்பிட்டுள்ளார். இது உடல் மொழியின் முக்கிய அங்கமான நெருக்கவியலை இணைக்கிறது.
பெரும்பாலான மக்கள் பின்பற்றும் நான்கு தனித்தனி தொலைவு மண்டலங்களையும் ஆல் தெரிவிக்கிறார்:
அந்தரங்கம்: தழுவுதல், தொடுதல் அல்லது கிசுகிசுத்தல் ஆகியவற்றுக்கான நெருக்கமான தூரம் தனிப்பட்ட தூரம்: நல்ல நண்பர்கள் அல்லது குடும்ப உறுப்பினர்களிடையே தொடர்பு கொள்வதற்கானது. சமூக இடைவெளி: அறிமுகமானவர்களுக்கிடையேயான தொடர்புகளுக்கு. பொது தூரம் - பொது மக்களுடன் பேசுவதற்கு பயன்படுத்தப்படுகிறது
உரையாடுபவர்களுக்கிடையேயான நெருக்கத்தின் அளவை சமூக-தள சமூக-விலக்க அச்சு" அல்லது உரையாடுபவர்களின் தோள்களின் அச்சினால் உருவாக்கப்பட்ட கோணம்" மூலம் தீர்மானிக்க முடியும். இரண்டு நபர்களுக்கு இடையே உள்ள தூரத்தை மாற்றுவது நெருக்கத்திற்கான விருப்பத்தை வெளிப்படுத்தலாம், ஆர்வமின்மையை அறிவிக்கலாம் அல்லது ஆதிக்கத்தை அதிகரிக்கவும் குறைக்கவும் செய்யலாம்.
பயன்படுத்தப்படும் உடல் மொழியையும் இது பாதிக்கலாம். உதாரணமாக, மக்கள் பேசும்போது ஒருவரையொருவர் எதிர்கொள்ள விரும்புகிறார்கள் என்றாலும், அருகருகே உட்கார வேண்டிய கட்டாயம் ஏற்படும்போது தோளோடு தோள் சாயும் அவர்களின் உடல் மொழி, கண்ணோடு கண் தொடர்பு இல்லாத குறைபாட்டை ஈடுசெய்ய முயற்சிக்கிறது.
மற்ற உடல் மொழிகளைப் போலவே, அருகாமை வரம்பு கலாச்சாரத்தைப் பொறுத்து மாறுபடும் என்பதை கவனத்தில் கொள்ள வேண்டும். இரண்டு நபர்களுக்கிடையேயான உடல் ரீதியான தொடர்பு ஒரு கலாச்சாரத்தில் சரியானதாகவும், மற்றொரு கலாச்சாரத்தில் முற்றிலும் தடைசெய்யப்பட்டதாகவும் இருக்கலாம் என்றும் ஆல் கூறுகிறார்.
இலத்தீன் அமெரிக்காவில், முற்றிலும் அந்நியர்களாக இருக்கும் நபர்கள் மிக நெருங்கிய தொடர்பில் ஈடுபடலாம். கன்னங்களில் முத்தமிட்டு ஒருவரையொருவர் அடிக்கடி வாழ்த்திக் கொள்கிறார்கள். மறுபுறம், வட அமெரிக்கர்கள் கைகுலுக்க விரும்புகிறார்கள். அவர்கள் கையை அசைப்பதன் மூலம் சில உடல் ரீதியான தொடர்பை ஏற்படுத்திக் கொண்டாலும், மற்ற நபருக்கு இடையே குறிப்பிட்ட அளவு உடல் இடைவெளியை அவர்கள் பராமரிக்கின்றனர்.
குரல் தொனி
குறிப்பிட்ட சில குரல் ஒலிகள் குறிப்பிட்ட வகை உடல் மொழிகளுடன் இணைக்கப்பட்டுள்ளன. உதாரணமாக, ஒருவரின் குரல் தொனி அவர் மகிழ்ச்சியாக இருப்பதைப் போன்ற உணர்வை வெளிப்படுத்தினால், அவர் உடல் மொழியும் சாதாரணமாக இதே போன்ற உணர்வை வெளிப்படுத்தும். ஒருவரின் மனநிலை மாறும்போது அவரது சுவாச முறையும் மாறுகிறது. அவர் உடல் மொழி மற்றும் அவர் உள்-வயிற்று அழுத்தம் ஆகியவற்றை பாதித்து அவர் குரலின் தொனியில் நேரடி தாக்கத்தை ஏற்படுத்துகிறது. எடுத்துக்காட்டாக, ஒரு நபர் தன்னம்பிக்கையுடன் இருந்தால், அவரது சுவாச முறை ஆழமடையும், அவரது உள்-வயிற்று அழுத்தம் அதிகரிக்கும். அவரது குரல் முழுமையாகவும் வலுவாகவும் ஒலிக்கும். மாறாக அவர் கவலையுடன் இருந்தால், அவரின் சுவாசம் மிகவும் ஆழமற்றதாகிவிடும், அவர்களின் உள்-வயிற்று அழுத்தம் குறையும். மேலும் அவரின் குரல் மெல்லியதாகவும் பலவீனமாகவும் ஒலிக்கும். ஒரு நபரின் மனநிலையானது அவர் சுவாச அமைப்பில் பிரதிபலிக்கப்படுவதை அடிப்படையாகக் கொண்டது - இது குரல் மற்றும் உடல் மொழி இரண்டிலும் ஓர் அடிப்படையான செல்வாக்கு செலுத்தும் காரணியாகும் - அவரின் குரல் தொனி அவரின்  உடல் மொழியின் அதே மனநிலையை வெளிப்படுத்தும். குறிப்பிடத்தக்க வகையான சில எண்ணிம குரலைப் பயன்படுத்தும் சாதனங்கள் உள்-வயிற்று அழுத்த ஒலியைத் தவிர்க்கின்றன அல்லது கட்டுப்படுத்துகின்றன. எனவே இங்கு குரல் மனிதனைப் போன்ற முழுமையான தொனியைக் கொண்டிருக்காமல் இயந்திரத்தன்மையுடன் ஒலிக்கிறது.
சில உடல் தோரணைகள் குரல் தொனியை கணிசமாக பாதிக்கலாம். உதாரணமாக, யாரேனும் ஒருவர் நாற்காலியில் முதுகு குனிந்து உட்கார்ந்து பேசினால், தொண்டை உட்பட சுவாச அமைப்பு தடுக்கப்படுகிறது. இதனால் குரல் தொனி முடக்கப்பட்டு சோர்வு, மகிழ்ச்சியற்ற அல்லது சலிப்பு போன்ற ஒரு தோற்றத்தை வெளிப்படுத்தலாம். அதேசமயம், அவர்கள் நிமிர்ந்து நேராக உட்கார்ந்திருந்தால், சுவாச அமைப்பு தடையின்றி இருக்கும். குரல் தொனி தெளிவாகவும், அதிக ஆற்றல் மிக்கதாகவும், கவனம் செலுத்தக் கூடிய வகையிலும் இருக்கும்.
மனோபாவம்
உணர்வுகள் மற்றும் மனோபாவங்களைக் கையாளும் ஓர் உரையாடலின் போது 7% சொல்லப்பட்டதன் மூலமும், 38% குரல் தொனியின் மூலமும், பெரும்பான்மையான 55% உடல் வழியாகவும் வெளிப்படுகிறது என்கிறார் ஆல்பர்ட் மெக்ராபியன். இது 7%–38%–55% விதி என்றும் குறிப்பிடப்படுகிறது. மேலும் இவ்விதி பெரும்பாலும் மனித தகவல் தொடர்பு ஆய்வுகளில் பின்பற்றப்படுகிறது. மூன்று பங்களிக்கும் காரணிகளில் ஒவ்வொன்றிற்கும் பங்களிக்க வேண்டிய சதவீத பங்கைப் பற்றி ஒரு பரந்த விவாதம் இருந்தாலும், ஒரு நபர் வெளிப்படுத்தும் மனப்பான்மையை தீர்மானிப்பதில் உடல் மொழி ஒரு அடிப்படை பாத்திரத்தை வகிக்கிறது என்று பொதுவாக ஒப்புக் கொள்ளப்படுகிறது.
ஒரு நபர் அவர் வெளிப்படுத்தும் அணுகுமுறையை மாற்றுவதற்காக அவரின் உடல் மொழியை மாற்றலாம்; இது மற்றொரு நபருடன் அவர் வைத்திருக்கும் உறவை பாதிக்கலாம். சம்பிரதாயமான அல்லது முறைசாரா மனப்பான்மை அப்போது வெளிப்படுத்தப்பட்டாலும் அது மற்ற நபரின் பதிலையும் பாதிக்கலாம். உதாரணமாக, நேர்காணல் செய்பவர் ஓர் முறையான அணுகுமுறையை வெளிப்படுத்தினால், அது வணிகம் போன்ற ஒரு தோற்றத்தை அளித்து நேர்காணலுக்கு உட்பட்டவரை மிகவும் தீவிரமான பதில்களைக் கொடுக்க ஊக்குவிக்கும். அவர்களுக்கிடையில் ஒட்டுமொத்தமாக ஒரு தொழில்முறை நல்லுறவை இது வளர்க்கலாம். மாறாக, நேர்காணல் செய்பவர் ஒரு முறைசாரா மனப்பான்மையை வெளிப்படுத்தினால், மிகவும் திறந்த மற்றும் சாதாரண உணர்வை அது வெளிப்படுத்துகிறது. நேர்காணலுக்கு உட்படுபவர் மிகவும் வெளிப்படையான பதிலைக் கொடுக்கவும் வெளிப்படுத்தவும் ஊக்குவிக்கப்படுகிறார். தனிப்பட்ட வகையில் ஒரு நல்லுறவை வளர்க்கவும் இது பயன்படுத்தப்படும்.
நம்பிக்கை
மக்களிடையே உள்ள அனைத்து நேர்மறையான உறவுகளுக்கும் நம்பிக்கையே அடிப்படை. நம்பிக்கையை வெளிப்படுத்தும் உடல் மொழி பொதுவாக வெளிப்படைத்தன்மையையும் அரவணைப்பு உணர்வையும் வெளிப்படுத்தும். மாறாக, அவநம்பிக்கையானது உடல் மொழி ஒப்பீட்டளவில் மூடியதாகவும் குளிர்ச்சியானதாகவும் தோன்றும். நம்பிக்கையின் உணர்வை வெளிப்படுத்தும் உடல் மொழி உறவின் தன்மையைப் பொறுத்து மாறுபடும். எடுத்துக்காட்டாக, வணிகம், நட்பு மற்றும் நெருக்கமான உறவுகளுக்குப் பயன்படுத்தப்படும் உடல் மொழியில் ஒற்றுமைகள் இருக்கலாம், ஆனால் அது கணிசமாக வேறுபட்டும் இருக்கும்.
வணிக நம்பிக்கை
ஒரு வணிக சூழலில் நம்பிக்கையை வெளிப்படுத்தும் உடல் மொழி முறைசார்ந்த முறையில் செய்யப்படுகிறது. பொதுவாக வணிக நெறிமுறைகளுக்கு ஏற்ப இது இருக்கும். இங்கு மக்கள் ஒரு தொழில்முறை சார்ந்து கவனம் செலுத்தும் விதத்தில் தங்களை வெளிப்படுத்துகிறார்கள். உறவுக்கு எல்லைகள் இருப்பதை இந்நம்பிக்கை வெளிப்படையாக அங்கீகரிக்கிறது. ஒரு தொழிலதிபர் போன்ற அணுகுமுறை வணிக உரையாடலின் முக்கிய மையமாக இருக்கும் என்பதை மற்றொரு நபருக்கு சமிக்ஞை செய்யும். வணிகத்தைத் தவிர அங்கு வேறு எதுவும் இல்லை என்று நம்பிக்கையை ஏற்படுத்தும். வணிகத்தில் கைகுலுக்கல் பொதுவாக ஒரு சந்திப்பு அல்லது பேச்சுவார்த்தையின் தொடக்கத்தில் பயன்படுத்தப்படுகிறது. ஒவ்வொரு நபரும் மற்றவரை நம்பத் தயாராக இருப்பதை இந்நம்பிக்கை காட்டுகிறது. இந்நம்பிக்கை ஒரு மேல்லிய புன்னகையுடன் இருக்கலாம். ஆனால் சாதாரண உடல் மொழி போன்ற பரந்த சிரிப்பு அல்லது தோளில் தட்டுதல் போன்ற பொதுவாக மிகவும் பரிச்சயமான உடல்மொழிகள் வணிகத்தில் இருக்காது. வணிக உடல் மொழி குறிப்பாக அவநம்பிக்கையை வெளிப்படுத்தும் உடல் மொழியைத் தவிர்க்க முயற்சிக்கிறது. எடுத்துக்காட்டாக, வணிகச் சூழலில் பேசும்போது ஒருவர் கைகள் அல்லது கால்களைக் அசைக்கும்போது அது மற்ற நபருக்கு ஒரு தடையாக முன்வைக்கப்படும் தோற்றத்தை அளிக்கும். இந்த அசைவால் பேசும் நபர் தங்களை நம்பவில்லை அல்லது எதையாவது மறைக்கிறார் என்று மற்ற நபர் நினைக்கலாம். தடுக்கும் வகை உடல் மொழி அவநம்பிக்கையைக் குறிக்கலாம் என்பதால் வணிகச் சூழலில் அது தவிர்க்கப்படுகிறது
நட்பு நம்பிக்கை
ஒரு வணிகச் சூழலில் அந்நியர்கள் தங்களை எப்படி நம்பகமானவர்களாகக் காட்டுகிறார்கள் என்பதை ஒப்பிடும்போது, தங்களுக்கு நன்கு தெரிந்த நண்பர்களுடன் வெளிப்படையாகவும் அன்பாகவும் செயல்படுவதற்கான மக்களின் இயல்பான விருப்பம் மிகவும் உண்மையானதாகத் தோன்றும். ஏனென்றால் நண்பர்களால் ஒருவருக்கொருவர் உடல் மொழியையும் முகபாவனைகளையும் மிக எளிதாக படிக்க முடியும். இதன் பொருள், மற்ற நபர் என்ன அர்த்தம் கொள்வார் என்று இவர் உறுதியாக நம்புகிறார். அதற்கேற்ப பதிலளிப்பதும் இவருக்கு எளிதாக இருக்கும். எனவே தொடர்பு மிகவும் திறந்த நிலையில் இருக்கும். மேலும் நண்பர்கள் தொடர்புகொள்வதைக் கவனிக்கும்போது இதைக் காணலாம். உடல் மொழி அல்லது பேச்சின் அடிப்படையில் தகவல்தொடர்பு இங்கு சுதந்திரமானது.
நெருக்கமான உறவுகள்
மக்கள் ஒரு நெருக்கமான உறவில் இருக்கும்போது, அவர்கள் வெவ்வேறு வகையான உறவில் இருந்ததை விட ஒருவருக்கொருவர் நெருக்கமாக தங்களை நிலைநிறுத்திக் கொள்கிறார்கள். இவர்களுக்கு சிறிய தூரம் மட்டுமே இடைவெளியாக இருந்தாலும், ஒரு பார்வையாளரால் அவர்கள் ஒரு நெருக்கமான உறவில் இருப்பதைக் குறிக்க முடியும். உதாரணமாக, வாழ்க்கைத் துணைவர்கள் ஒருவருக்கொருவர் நெருக்கமான இடத்தில் உட்கார்ந்தும், நின்றும், நடந்தும் இருக்கலாம். அதேசமயம் வணிக சகாக்கள் ஒருவருக்கொருவர் அதிக தூரத்தை பராமரிக்கலாம். வாழ்க்கைத் துணைவர்கள் நெருங்கிய உறவில் இருப்பதால், வணிக சகாக்களைப் போல அதே தூரத்தை பராமரிக்க வேண்டிய அவசியத்தை அவர்கள் உணரவில்லை. ஒருவருக்கொருவர் நிறுவனத்தில் நிம்மதியாக உணர்வதும், ஒருவருக்கொருவர் அர்ப்பணிப்புடன் இருக்கிறார்கள் என்பதும், இருவரும் இயல்பான உணர்வுடன் வாழ்வதும் நெருங்கிய உறவில் இருப்பவர்கள் வெளிப்படுத்தும் மற்ற அறிகுறிகளில் அடங்கும்.
நெருங்கிய உறவில் உள்ள ஒருவர் தனது துணையுடன் இருக்கும் போது பயம், திகைப்பு அல்லது விரக்தியுடன் காணப்பட்டால், அது அவர்கள் வலுக்கட்டாயமாக நெருங்கிய உறவில் இருப்பதற்கான அறிகுறியாக இருக்கலாம். அவர்கள் உறவில் அழுத்தம் அல்லது மிரட்டலுக்கு ஆளாகியுள்ளனர் என்றும் நம்பலாம்.
தயார்நிலை
நடவடிக்கை எடுக்கத் தயார் என்ற உணர்வை தயார்நிலை உடல் மொழி வெளிப்படுத்தும். உடலியக்க பொருளில் இது எப்பொழுதும் அவதானிக்கக் கூடியதாக இருந்தாலும், 'உடல் உழைப்புக்கான தயார்நிலை' அல்லது 'சமூக தொடர்புக்கான தயார்நிலை' என தயார்நிலையை மேலும் வகைப்படுத்தலாம். ஒரு நபர் பொதுவாக எந்த நேரத்திலும் இரண்டிற்கும் தயாராக இருப்பார் என்றாலும், அத்தகைய வகைப்பாடுகள் அந்த நேரத்தில் அவர்கள் எந்த நடவடிக்கைக்கு முதன்மையாக தயாராக இருக்கிறார்கள் என்பதை அடிப்படையாகக் கொண்டுள்ளது. அத்தகைய ஆயத்த நிலை நபரின் முழு உடலையும், குரலின் தொனியையும், அவர்கள் உடல் மொழியின் மூலம் என்ன உணர்வை வெளிப்படுத்துகிறார்கள் என்பதையும் பாதிக்கிறது. அதிகரித்த ஆயத்த நிலை என்பது அதிக ஆற்றல் அல்லது தீவிரம் கொண்ட நிலையில் இருப்பது என்றும் குறிப்பிடலாம். ஆயத்தமில்லாத நிலைகளுடன் ஒப்பிடுகையில், பெரும்பாலான தயார்நிலைகள் பொதுவாக ஆழ்ந்த சுவாச முறை, நரம்பு மண்டலத்தின் அதிகரித்த உற்சாகம் மற்றும் அதிகரித்த இதயத் துடிப்பு ஆகியவற்றை உள்ளடக்கியுள்ளது. இத்தகைய உடலியல் விளைவுகள் நபரின் தோல் மற்றும் முழு தோற்றத்தை பாதிக்கின்றன. ஒப்பீட்டளவில், ஒரு நபரின் தோல் பொதுவாக தயார் நிலையில் இருக்கும் போது முழுமையாகவும் இறுக்கமாக இருக்கும். மேலும் தயாராக இல்லாத நிலையில் மெல்லியதாகவும் மேலும் நெகிழ்வாகவும் இருக்கும். உடல் உழைப்புக்கான தயார்நிலை என்பது பொதுவாக இந்த விளைவுகள் அவற்றின் தீவிரம் மற்றும் காட்சி முக்கியத்துவம் ஆகியவற்றின் அடிப்படையில் மேலும் அதிகரிக்கும்.
உடல் உழைப்புக்கான தயார்நிலை
குறிப்பிடத்தக்க உடல் உழைப்புக்கு ஒரு நபர் தன்னை தயார்படுத்தும் போதுதான் இது நிகழ்கிறது. ஒரு விளையாட்டு வீரர் விளையாடத் தொடங்கும் முன், தன் உடலை வெப்பமாக்குவதன் மூலமும், உளவியல் ரீதியாக முன்னோக்கிச் செல்லும் பணியில் கவனம் செலுத்துவதன் மூலமும் தங்களைத் தயார்படுத்திக் கொள்கிறார்கள் என்பதை இதற்கு உதாரணமாகக் கூறலாம். இதன்மூலம் அவர் தன்னை விளையாட்டுக்கு செயல்படுத்தத் தயாராக உள்ளார் என்பதை உணரலாம். ஒரு பார்வையாளருக்கு இத்தயார்நிலை அவர் விளையாடுவதற்கு உந்தப்பட்டதாக தோன்றும். அவரின் உடல் மொழி, அவர் விரைவாகவும் அதிக ஆற்றலுடனும் நகரப் போகிறார் என்பதைச் சொல்லும். உடல் ரீதியாக அவர் பெரிதாகத் தோன்றுகிறார். அவரின் அசைவுகள் பெரும்பாலும் பெரியதாக இருக்கும் என்பதாகவும் தோன்றும்.
முரட்டுத்தனமான தோரணையானது, உடல் ரீதியாக வன்முறையின் தோற்றத்தை வெளிப்படுத்தும் வகையில் உந்தப்பட்ட தோற்றத்தை மிகைப்படுத்துகிறது அல்லது பிரதிபலிக்கிறது. இதன் மூலம் ஒருவரை மிரட்டவும் செய்கிறது. உடற்பகுதியும் வழக்கத்தை விட அதிகமாக விரிவடைந்துள்ளதால், இந்த வகை தயாரிப்பில் பேச்சு வார்த்தைகளும் வலிமையடைகின்றன. செயல்பாட்டிற்காக உடலின் தசை மண்டலத்திலும் குறிப்பிடத்தக்க அதிகரிப்பு நிகழ்கிறது. முரட்டுத்தனமான தோரணை சில சமயங்களில் உள்ளங்கைகள் மூடி இறுக்குவதையும் உள்ளடக்கியிருக்கலாம்.
சமூகத் தொடர்புக்கான தயார்நிலை
சமூக ஊடாடலுக்கான தயார்நிலையிலும் உந்துதல் விளைவு வேறு விதத்தில் பங்கு வகிக்கிறது. பொதுவாக குறைந்த அளவில் உந்துதல் விளைவு பயன்படுத்தப்படுகிறது. வெவ்வேறு நோக்கத்தின் காரணமாக சமூக தொடர்புக்கான தயார்நிலை என்பது ஒரு நபர் தனது தலை, கழுத்து மற்றும் தொண்டையை பேச்சுக்காகவும், கைகளை சைகைக்காகவும், அவர்களின் கால்கள் மற்றும் உடற்பகுதியை அவர்கள் ஏற்றுக்கொள்ள விரும்பும் நிலைப்பாட்டிற்காகவும் தயார்படுத்துவதை உள்ளடக்கியிருக்கும். அதாவது பேசுவதற்கு முன் எப்படி நிற்க வேண்டும் மற்றும் உடல் எடையில் என்ன மாற்றங்களை பயன்படுத்த வேண்டும் என்பதை தயார் செய்தல் போன்றவையும் இதில் அடங்கும். ஒரு நபர் சமூக ரீதியாக தொடர்பு கொள்ளத் திட்டமிடும்போது, அவர் உரையாடலில் ஈடுபடத் தயாராகும் போது அவரது உடல் மொழி பொதுவாக மிகவும் இயல்பாக இருக்கும். இதன் பொருள் அவர் மற்றொரு நபருடன் அதிக நம்பிக்கையுடனும், ஏற்றுக்கொள்ளக்கூடியவராகவும் தோன்றுகிறார். எடுத்துக்காட்டாக, ஒருவர் திறந்த உடல் மொழியுடன் அமர்ந்திருந்தால், அவர் கைகளைத் திறந்து, நாற்காலியின் ஓரத்தில் ஒருவரை எதிர்கொள்ளலாம்; அதேசமயம் அவர் மூடிய உடல் மொழியுடன் அமர்ந்திருந்தால், அவர் கைகளை மடக்கி மற்ற நபரிடமிருந்து சற்று விலகி அமரலாம். இது அவர்கள் உரையாடலில் சங்கடமாக அல்லது ஆர்வமில்லாமல் இருப்பதைக் குறிக்கலாம். ஒவ்வொரு வகை உடல் மொழியும் உரையாடல் ஒரு குறிப்பிட்ட வழியில் முன்னேறத் தயாராக இருப்பதைக் குறிக்கிறது. நபர் அதிக விருப்பத்துடன் அல்லது அதிக தயக்கத்துடன் இருப்பதை காட்டுகிறது. ஒரு நபர் தனது நாற்காலியில் முன்னோக்கி அமர்ந்திருந்தால், இது எழுந்திருப்பதற்கான விருப்பத்தைக் குறிக்கலாம். உரையாடல் அடிப்படையில் இந்த அமர்ந்திருக்கும் தயார்நிலை ஒரு திட்டம் அல்லது பிற முயற்சியைத் தொடங்குவதற்கான ஆர்வமாகவும் விளக்கப்படலாம். உரையாடலை முடிக்க விரும்புவதைக் குறிப்பதாகவும் இருக்கலாம்.
ஒரு சமூக ஈடுபாட்டிற்கு தங்களைத் தயார்படுத்திக் கொள்வதற்காக, பல்வேறு வகையான உடல்நிலை முன்தயாரிப்புகள் மக்களால் பயன்படுத்தப்படுகிறது. நிமிர்ந்து நிற்பது, கைகளை வானத்தை நோக்கி உயர்த்துவது, இடுப்பில் கைகளை வைத்துக் கொண்டு மீமனிதன் போல நிற்பது போன்ற உடல்மொழிகளால் நம்பிக்கையை அதிகரித்துக் கொள்ள முயற்சிகளாகும் என ஆர்வார்டு பேராசிரியர் ஏமி குடி 2010 ஆம் ஆண்டில் தெரிவித்தார். ஆனால் 2015 ஆம் ஆண்டு ஆய்வில் அதன் விளைவைப் பிரதிபலிக்க முடியாமல் போனதற்குப் பிறகு ஆலோசனையைத் திரும்பப் பெற்று அதை கற்பிப்பதை அவர் நிறுத்தினார்.
பண்பாட்டுச் சமநிலை மாதிரி
தனிநபர்கள் குழு மற்றும் குழு உறுப்பினர்களின் உணர்ச்சிகளைப் புரிந்துகொள்வதில் சமமாக துல்லியமாக இருக்க வேண்டும் என்று கலாச்சார சமநிலை மாதிரியானது கணித்துள்ளது. இந்த மாதிரியானது டார்வினின் பரிணாமக் கோட்பாட்டில் வேரூன்றியுள்ளது. மனிதர்களும் விலங்குகளும் கோபம்/ஆக்கிரமிப்பு, மகிழ்ச்சி மற்றும் பயம் போன்ற உணர்ச்சிகளின் ஒரே மாதிரியான தோரணை வெளிப்பாடுகளைப் பகிர்ந்து கொள்கின்றனர் என்று அவர் குறிப்பிட்டார். இந்த ஒற்றுமைகள் மனிதர்கள் உட்பட்ட சமூக விலங்குகள் ஒன்றுக்கொன்று உணர்ச்சிகரமான சமிக்ஞைகளை வெளிப்படுத்தும் இயல்பான திறனைக் கொண்டிருக்கின்றன என்ற பரிணாம வாதத்தை ஆதரிக்கின்றன. பல கல்வியாளர்களாலும் இது பகிரப்பட்டது. விலங்குகள் மற்றும் மனிதர்களிடையே உள்ள வெளிப்பாட்டின் ஒற்றுமையை டார்வின் குறிப்பிடும் இடத்தில், முற்றிலும் வேறுபட்டதாக இருந்தாலும் கூட பண்பாட்டு சமநிலை மாதிரி மனிதர்களின் பண்பாடு முழுவதும் வெளிப்பாட்டின் ஒற்றுமையைக் குறிப்பிடுகிறது என்று டார்வின் குறிப்பிடுகிறார். இந்த மாதிரியை ஆதரிக்கும் வலுவான ஆதாரங்களில் ஒன்று பால் எக்மேன் மற்றும் பிரீசென் (1971) ஆகியோரால் நடத்தப்பட்ட ஒரு ஆய்வு ஆகும். அங்கு பப்புவா நியூ கினியாவில் உள்ள ஒரு முன்னோடி பழங்குடியினர் அமெரிக்காவில் இருந்த தனிநபர்களின் முகபாவனைகளை நம்பகத்தன்மையுடன் அங்கீகரித்தனர். பண்பாட்டு ரீதியாக தனிமைப்படுத்தப்பட்டும், அமெரிக்க ஊடகங்களுக்கு எந்த வெளிப்பாடும் இல்லாமலும் வாழ்ந்த பப்புவான் பழங்குடியினருக்கு குறுக்கு-கலாச்சார பரிமாற்றத்திற்கான சாத்தியம் ஏதும் இல்லை.
பண்பாட்டு அனுகூல மாதிரி
மறுபுறம், கலாச்சார அனுகூல மாதிரியானது, அதே இனத்தைச் சேர்ந்தவர்கள் "பிற இன முகங்களைக் காட்டிலும் காட்சிப் பண்புகளை மிகவும் துல்லியமாகவும் திறமையாகவும் செயலாக்குகிறார்கள்" என்று கணித்துள்ளது. துல்லியமான விளக்கத்தை அதிகரிக்கும் பிற காரணிகளில் சொற்கள் அல்லாத உச்சரிப்புகளும் அடங்கும்.
பெருமை மற்றும் அவமானத்தின் வெளிப்பாடுகள் உலகளாவியவை என்பதை அறிஞர்கள் சமீபத்தில் சுட்டிக் காட்டுகின்றனர். தலையை பின்னால் சாய்த்துக்கொண்டு உடலின் விரிவாக்கப்பட்ட தோரணை மற்றும் குறைந்த தீவிரம் கொண்ட முகமும் வாயின் மூலையை உயர்த்திய புன்னகையும் பெருமையின் வெளிப்பாடு என்று திரேசியும் இராபின்சனும் தெரிவிக்கின்றனர். முகத்தை மறைப்பதன் மூலம் அல்லது அதைக் கைகளால் மூடுவதன் மூலம் வெட்கத்தின் வெளிப்பாடு இருக்கும் என்றும் இவர்கள் கூறுகின்றனர்.
பயன்பாடுகள்
உடல் மொழியின் பயன்பாடு பல்வேறு துறைகளில் காணப்படுகிறது. இரண்டாம் மொழி கற்றுக்கொள்ளல் மற்றும் கணிதம் போன்ற பாடங்களின் கற்பித்தலை மேம்படுத்துதல் போன்ற துறைகளில் உடல் மொழிகள் பயன்பாடுகளைக் கண்டுள்ளது. காது கேளாமை அல்லது மயக்கம் காரணமாக வாய்மொழியை பயன்படுத்தும் திறன் இல்லாதவர்களுக்கு வாய்மொழிக்கு மாற்றாகவும் உடல் மொழியின் பயன்பாடு உள்ளது. சட்ட அமலாக்கத்தில் நுண்ணிய வெளிப்பாடுகள் மூலம் வஞ்சகத்தைக் கண்டறியும் செயல்முறையிலும் கூட உடல் மொழி பயன்படுத்தப்படுகிறது. சில சமயங்களில், மொழித் தடை வெளிநாட்டினருக்கு ஒரு பிரச்சனையாக இருக்கலாம். இங்கெல்லாம் உடல் மொழி தொடர்பு கொள்ள மிகவும் பயனுள்ளதாக இருக்கும்.
இரண்டாம் மொழி கற்றல்
சொற்பொழிவு, மூலோபாயம் மற்றும் சமூக மொழியியல் திறன்களை அடைவதே இரண்டாம் மொழியை கற்றுக் கொள்வதன் நோக்கம் என்ற உண்மையால் உடல் மொழியின் முக்கியத்துவம் உணரப்பட்டது. சமூக மொழியியல் திறன் என்பது ஒரு குறிப்பிட்ட மொழியைப் பயன்படுத்த உதவும் உடல் மொழியைப் புரிந்துகொள்வதை உள்ளடக்கியதாகும். இது பொதுவாக மிகவும் கலாச்சார ரீதியாகவும் பாதிக்கப்படுகிறது. இதுபோன்று, சொற்பொழிவு நிலைக்கு அப்பால் ஒரு மொழியில் சரளமாக இருக்க, இந்த வகையான உடல் மொழியை அடையாளம் கண்டு செயல்படுத்துவதற்கான திறன் அவசியமாகிறது.
புரிதலில் தெளிவின்மையையும் கருத்து மயக்கத்தையும் நீக்குவது வாய்மொழி பயன்பாட்டிற்கு அவசியம். இரண்டாவது மொழியைக் கற்பிப்பதற்கு வசதியாக, காட்சி அல்லாத பொருட்களைப் பயன்படுத்துவதைக் கட்டுப்படுத்த இந்த தகவல் தொடர்பு அம்சத்தை மேம்படுத்த வேண்டுமென பென்னி குக் பரிந்துரைக்கிறார். இதை இருமொழி என்றும் அவர் அழைக்கிறார்.
சட்ட அமலாக்கம்
வாய்மொழி அல்லாத பொய் கண்டறிதல் என்பதற்கான ஆதாரம் இல்லாத போதிலும், பொய்களைக் கண்டறிவதற்கான ஒரு சிறந்த வழியாக அறிஞர் சமூகத்தால் நிராகரிக்கப்பட்டாலும் கூட சட்ட அமலாக்கம் இன்னும் உடல்மொழியையே நம்பியுள்ளது.
உண்மையை மதிப்பிடுவதற்கும் ஏமாற்றத்தைக் கண்டறிவதற்கும் உடல் மொழியை ஒரு கருவியாகக் குறிப்பிட்டுள்ளனர் என்று எண்ணற்ற கூட்டரசுப்புலனாய்வு நிறுவனங்களின் செய்தி இதழ்கள் செய்தி வெளியிட்டுள்ளன. புலனாய்வாளர்கலே உடல் மொழியின் இன்னொரு பக்கமாக உள்ளனர். சட்ட அமலாக்க உறுப்பினர்களின் உடல் மொழி, நேரில் கண்ட சாட்சிகளின் கணக்குகளின் துல்லியத்தை பாதிக்கலாம்.
சீட்டாட்டம்
போக்கர் விளையாட்டில் நிகழ்தகவு பற்றிய புரிதல் மட்டுமல்லாமல், எதிரிகளின் உடல் மொழியைப் படித்து பகுப்பாய்வு செய்யும் திறனும் முக்கியத்துவம் பெறுகிறது. போக்கரின் முக்கிய அங்கம், எதிரிகளை ஏமாற்றுவதும் ஏமாற்ருகளைக் கண்டுபிடிப்பதுமாகும். வீரர்கள் தங்கள் எதிரிகளின் தனிப்பட்ட நடுக்கங்களை கண்டுபிடிக்கும் திறனைக் கொண்டிருக்க வேண்டும். எதிராளி சிறப்பாக செயல்படுகிறார் என்பதற்கான அறிகுறிகளையும் வீரர்கள் கவனிக்க வேண்டும்.
நகைச்சுவை
நகைச்சுவைத் தயாரிப்புகளில் நகைச்சுவை விளைவை அடைய உடல் மொழி பெரும்பாலும் பயன்படுத்தப்படுகிறது. மிகைப்படுத்தப்பட்ட, திரும்பத் திரும்பச் சொல்லக்கூடிய, சூழ்நிலைகள் அல்லது பாத்திரத்திற்குப் பொருத்தமற்ற உடல் மொழியைப் பயன்படுத்துவதையும், இவற்றின் கலவையையும் இது உள்ளடக்கியிருக்கும். ஒருவருக்கொருவர் உடல் மொழியை வலியுறுத்த இரண்டு அல்லது அதற்கு மேற்பட்ட கதாபாத்திரங்கல் இதற்காகப் பயன்படுத்தப்படலாம். அவர்களின் சைகைகள் மற்றும் பழக்கவழக்கங்கள் மிகவும் ஒத்ததாக இருக்கலாம். மேலும் இந்த முறையில் அவர்களின் நகைச்சுவை விளைவை அதிகரிக்கலாம். அவை மிகவும் வித்தியாசமாகவும் மாறுபட்ட வழியிலும் முன்னிலைப்படுத்தப்படலாம். நகைச்சுவை இரட்டையர்கள் தரநிலையாக இத்தகைய நகைச்சுவையான உடல் மொழியின் முறைகளைப் பயன்படுத்துகின்றனர்.
தோரணை, தசை அமைப்பு மற்றும் வலிமை பயிற்சி
வலிமை பயிற்சி சில நேரங்களில் ஒரு நபரின் தோரணையை மேம்படுத்த பயன்படுத்தப்படுகிறது. இது அவர்களின் தசை மண்டலத்தை வலுப்படுத்துகிறது. இதனால் அவர்கள் சிறந்த தோரணையை ஏற்றுக்கொள்ளும் போக்கை உருவாக்குகிறார்கள். தசை ஏற்றத்தாழ்வுகளின் விளைவாக ஒரு நபருக்கு மோசமான தோரணை இருந்தால், அவர்களுக்கு வலிமை பயிற்சி குறிப்பாக பயனுள்ளதாக இருக்கும். அனைத்து தசைகளும் ஒரே வலிமையாக இருக்க வேண்டும் என்று இது கூறவில்லை. ஆனால் தசைகள் மற்றும் அவற்றின் வலிமை நிலைகள் இவ்வாறு இருக்க வேண்டும் என்று தோராயமாக கருதப்படும் ஒரு இயற்கை விகிதம் உள்ளது. இந்த விகிதத்தில் இருந்து அதிகப்படியான விலகல் தரநிலையாக மோசமான தோரணையை விளைவிக்கிறது மற்றும் அதனுடன் தொடர்புடைய உடல்நலப் பிரச்சினைகளையும் இது ஏற்படுத்தக்கூடும். உதாரணமாக, நீண்ட நேரம் மேசையில் அமர்ந்திருக்கும் ஒரு அலுவலகப் பணியாளர், அவர்களின் உடலின் முன்புறத்தில் அதிகப்படியான வலுவான மற்றும் இறுக்கமான தசைகளை உருவாக்கலாம். இதன் விளைவாக, அவர்களுக்கு குனிந்த தோரணை உருவாகலாம்.அவர்களின் உடலின் பின்புறத்தில் உள்ள தசைகளை வலுப்படுத்துவதன் மூலம் தசை வலிமையின் பொருத்தமான விகிதத்தை மீண்டும் இவர்கள் பெற முடியும். மேலும் அந்தநபர் தனது குனிந்த தோரணையை இழந்து நிமிர்ந்து நிற்பார் அல்லது நிமிர்ந்து உட்காருவார். ஒட்டுமொத்தமாக சிறந்த தோரணையுடன் இருப்பார். இந்த முன்னேற்றம் அவருடைய மையத்தை வளைத்தல், நேராக்குதல் மற்றும் சுழற்றுதல் போன்ற பயிற்சிகளின் விளைவாக இருக்கலாம்.
இதேபோல், ஓர் அலுவலக ஊழியர் சுட்டியைப் பயன்படுத்துவதற்காக ஒரு பக்கத்தை விட்டு ஒரு பக்கமாக உட்கார்ந்து ஒரு பக்க தோரணையை உருவாக்கினால், அடிப்படை வலிமை ஏற்றத்தாழ்வை சரிசெய்ய வலிமை பயிற்சி பயன்படுத்தப்படலாம். உடலின் ஒவ்வொரு பக்கமும் ஒரே அளவிலான வேலையைச் செய்வதை உறுதிசெய்ய மாற்று ஒற்றை மூட்டு பயிற்சிகள் பயன்படுத்தப்படலாம். இரண்டு மூட்டு பயிற்சிகள் இங்கு அவசியம் இல்லை.
வலிமை மற்றும் நெகிழ்வுத்தன்மையின் ஏற்றத்தாழ்வுகளைப் போக்கவும், சிறந்த தோரணையை உறுதிப்படுத்தவும் பல்வேறு வகையான கூடுதல் வலிமைப் பயிற்சிகள் பயன்படுத்தப்படலாம்.
இயக்கவியல்
இயக்கவியல் என்பது உடலின் இயக்கம் அல்லது ஒட்டுமொத்த உடலின் இயக்கம் தொடர்பான சொற்கள் அல்லாத தகவல்தொடர்புகளின் ஆய்வு மற்றும் விளக்கமாகும். சாதாரண மனிதனின் சொற்களில், இது உடல் மொழி பற்றிய ஆய்வு என்றாலும் இந்த ஆய்வுப் பகுதியின் நிறுவனராகக் கருதப்படும் ரே பேர்ட்விசுட்டெல் உடல் மொழி என்ற சொல்லைப் பயன்படுத்தவில்லை. இதை பொருத்தமானதாகவும் அவர் கருதவில்லை. உடலைக் கொண்டு நாம் சொல்லும் செய்திகள் மொழியியலாளர் கூறும் மொழியின் வரையறையை பூர்த்தி செய்யவில்லை என்று அவர் வாதிட்டார்.
இருந்தபோதிலும், உடல் மொழி இயக்கவியலை விட பரவலாகப் பயன்படுத்தப்படுகிறது. டாக்டர். மகியார் மிர் தனது ஈரானின் உடல் மொழி என்ற புத்தகத்தில் உடல் மொழியை பின்வருமாறு வரையறுத்துள்ளார்: அனைத்து சைகைகள், தோரணைகள், அசைவுகள், மனித நடத்தை, மனிதனின் வயது, பாலினம், உயரம், எடை மற்றும் சமூக அல்லது புவியியல் நிலை ஆகியவற்றின் அடிப்படையில் எந்த விதமான சத்தமும் எழுப்பாமல் வெளிப்படுத்தும் தோரணைகள் உடல்மொழி எனப்படும்.
புற இணைப்புகள்
பகுப்பு:மனித உடல் நிலைகள் பகுப்பு:சொல்லிலாத் தகவல்தொடர்பு பகுப்பு:சமூக உளவியல் பகுப்பு:சமூகத் தத்துவங்கள்
கல்லாடனார் (சங்க காலம்)
கல்லாடனார் சங்ககாலப் புலவர்களில் ஒருவர். இவரது பதினொரு பாடல்கள் சங்கப்பாடல்களில் இடம்பெற்றுள்ளன. அவற்றில் இவர் பல அரசர்களையும், நாட்டுமக்களையும் குறிப்பிட்டுள்ளார். சைவ திருமுறையான பதினொன்றாம் திருமுறையில் நக்கீர தேவர் இயற்றிய திருக்கண்ணப்பதேவர் திருமறத்திற்கு பிறகு இவரது பிரபந்தங்கள் இடம் பெற்றுள்ளன. சங்காலப் புலவரான இவரை கல்லாடதேவர், கல்லாட தேவ நாயனார் என சைவர்கள் அழைக்கின்றனர். இவர் கி.பி. 9ம் நூற்றாண்டினைச் சேர்ந்தவராக இருக்கலாம் என்று கூறுகின்றனர்.
கல்லாடம் என்பது வேங்கட மலைக்கு வடபால் ஆந்திர மாநிலத்தில் உள்ளதோர் ஊர். இவ்வூரில் வாழ்ந்த புலவர் கல்லாடனார். இவர் தன் குடும்பம் பசியால் வாடியபோது காவிரிப் படுகை நோக்கி வந்தார். வழியில் பொறையாற்று கிழானும், அம்பர் கிழான் அருவந்தையும் இவரைப் பேணிப் பாதுகாத்தனர். இவர் மேலும் தென்திசை நோக்கிச் சென்றார். நெடுஞ்செழியன் தலையாலங்கானத்தில் பகைவரை வெற்றி கொண்ட காட்சியை நேரில் கண்டு பாடியுள்ளர். பாண்டியனும் இவருக்குப் பரிசில் பல நல்கினான்.
கல்லாடனார் ஊர்
ஆந்திர மாநிலத்தில் கல்லாடம் என்னும் ஊர் உள்ளது. புலவர் கல்லாடனார் வேங்கட மலையையும், அதன் அரசன் புல்லியையும் பாராட்டிக் குறிப்பிட்டுள்ளார். இதனால் கல்லாடம் ஊரில் வாழ்ந்த புலவர் கல்லாடனார் என்பது தெளிவாகிறது. வேங்கட நாட்டுக்கு வடபால் பசியோடு வாடிய தன் சுற்றம் பொறையாறு பாயும் நெல்வளம் மிக்க ஊருக்குச் சென்று பொறையாற்று கிழானின் காத்திருந்தததை இவர் குறிப்பிடுகிறார். இதனாலும் இச்செய்தி உறுதியாகிறது.
அகத்திணைப் பாடல்கள்
அகம் 9 அகம் 83 அகம் 113 அகம் 171 அகம் 199 அகம் 209 அகம் 333 குறுந்தொகை 260 குறுந்தொகை 269
புறத்திணைப் பாடல்கள்
புறம் 23 - பாண்டியன் தலையாலங்கானத்துச் செருவென்ற நெடுஞ்செழியனைப் பாடியது. புறம் 25 - பாண்டியன் தலையாலங்கானத்துச் செருவென்ற நெடுஞ்செழியனைப் பாடியது. புறம் 371 - (பாண்டியன்) தலையாலங்கானத்துச் செருவென்ற நெடுஞ்செழியனைப் பாடியது. புறம் 385 - அம்பர் கிழான் அருவந்தையைப் பாடியது. புறம் 391 - பொறையாற்று கிழானைப் பாடியது
கல்லாடனார் காட்டும் அரசர்கள்
களங்காய்க் கண்ணி நார்முடிச் சேரல். தலையாலங்கானத்துச் செருவென்ற நெடுஞ்செழியன், அஃதை, அம்பர்கிழான் அருவந்தை, ஓரி, காரி, நன்னன், பாணன், புல்லி, பொறையாற்று கிழான்,
கல்லாடனார் பாடலில் ஊர்கள்
ஆலங்கானம் வேங்கடம்
செடியினம்
இரும்பை ஞெமை பனை மராஅம் யா மரம்
விலங்கினம்
எண்கு
அடிக்குறிப்பு
பகுப்பு:சங்கப் புலவர்கள்
பெர்டினாண்ட் மோனயர்
பெர்டினாண்ட் மோனயர் (9 மே 1836 – 11 ஜூலை 1912) ஒரு பிரஞ்சு கண்சிகிச்சை நிபுணராக அறியப்படுகிறார். இவர் வில்லை அல்லது வளைந்த கண்ணாடியொன்றின் ஒளியின் வலுவை அளக்கப் பயன்படும் டையாப்ட்டர் எனும் அலகை 1872 ஆம் ஆண்டு அறிமுகம் செய்தார். மோனயர் விளக்கப்படம் எனும் பார்வைத் திறனைச் சோதிக்கப் பயன்படுத்தப்படும் அட்டவணையையும் கண்டுபிடித்தார். வலது|thumb|மோனயர் விளக்கப்படம். மேல் மற்றும் கீழாக இரு முனைகளிலும் அவரின் பெயர் உள்ளபடி அமைக்கப்பட்டுள்ளது. (கடைசி வரி தவிர்த்து), அவரின் பெயர் "பெர்டினாண்ட் மோனயர் " "Ferdinand Monoyer" காணலாம்
வரலாறு
பெர்டினாண்ட் மோனயரின் தாயார் அல்சாடியன் மரபு வழியினர் ஆவார். அவரது தந்தை ஒரு பிரஞ்சு இராணுவ மருத்துவர்.
மரணம்
பெர்டினாண்ட் மோனயர்  தம் 76 வயதில் மரணம் அடைந்தார். அவரது சமாதி Cimetière de la Guillotière எனும் இடத்தில் அமைந்துள்ளது இது  லியோன் எனும் நகரில் உள்ளது.
மரபு
பெர்டினாண்ட் மோனயரைப் பற்றிய தகவல், கூகிளின் முகப்புப் பக்கத்தில் உள்ள டூடிளில் (Doodle) அவரின் 181 ஆவது பிறந்த நாளான 9 மே 2017  அன்று அவரைக் கெளரவிப்பதற்காகக் காட்சிப்படுத்தப்பட்டது.
மேற்கோள்கள்
பகுப்பு:கண் மருத்துவர்கள் பகுப்பு:1836 பிறப்புகள் பகுப்பு:1912 இறப்புகள் பகுப்பு:பிரெஞ்சு மருத்துவர்கள்
தகட்டூர் கல்யாணராமசாமி கோயில்
தகட்டூர் கல்யாணராமசாமி கோயில் தமிழ்நாட்டில் நாகப்பட்டினம் மாவட்டம், தகட்டூர் என்னும் ஊரில் அமைந்துள்ள ராமர் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. வைகாசி மாதம் வைகாசித்திருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:நாகப்பட்டினம் மாவட்டத்திலுள்ள ராமர் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சுதந்த டயஸ்
சுதந்த டயஸ் (Sudantha Dias, பிறப்பு: சனவரி 27 1971), இலங்கை மொரட்டுவைப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1990/91 பருவ ஆண்டுகளில், இலங்கை மொரட்டுவை விளையாட்டுக்கழக அணி உறுப்பினராக பங்குகொண்டார்.
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:1971 பிறப்புகள் பகுப்பு:வாழும் நபர்கள்
புஷ்பா பாவே
புஷ்பா பாவே (23 மார்ச் 1939 – 2 அக்டோபர் 2020) இந்தியா வின் மகாராஷ்டிரா மாநிலத்தின், மும்பையைச் சேர்ந்த ஒரு சமூக ஆர்வலர் ஆவார். மராத்தி மற்றும் சமஸ்கிருதப் பேராசிரியையான புஷ்பா பாய் என்று அவரது மாணவர்களாலும் பொது சமூகத்திலும் அன்புடன் அழைக்கப்பட்ட இவர் ஒரு சமூக, அரசியல் விமர்சகராகவும், நாடகங்களை எழுதி இயக்கியும் உள்ளார்.
பாவே, தனது சமூக செயல்பாடுகளில் வெளிப்படையாகவும், எதற்கும் அச்சமற்றவராகவும் இருந்த காரணத்தால், மும்பையின் இரும்பு பெண்மணி என்று அழைக்கப்பட்டார். இந்தியாவின் மும்பை மாநகரத்தில் உள்ள தாதர் பகுதியிலேயே பிறந்து வளர்ந்த இவர், மும்பை எல்பின்ஸ்டோன் கல்லூரியில் மராத்தி மற்றும் சமஸ்கிருதத்தில் தனது முதுகலை பட்டப்படிப்பை முடித்துள்ளார்.
ராம்நரேன் ரூயா கல்லூரியில் சமஸ்கிருதம் கற்பித்த பேராசிரியரான இவர், 1999 ம் ஆண்டில் அதன் மராத்தி துறையின் தலைவராக இருந்து ஓய்வு பெற்றார். மஹாராஷ்டிர மாநிலம் உருவாவதற்கு வழிவகுத்த சம்யுக்தா மகாராஷ்டிரா இயக்கம், கோவா விடுதலை இயக்கம் உட்பட, பல்வேறு இயக்கங்களில்  ஆறு தசாப்தங்களாக மகாராஷ்டிராவில் சமூக இயக்கங்களுக்கு அவர் செய்த மகத்தான பங்களிப்பிற்காக அறியப்பட்டுள்ளார்.
1975 ஆம் ஆண்டு நெருக்கடி நிலையின் போது மிருணாள் கோர் போன்ற பல அரசியல் தலைவர்களுக்கு  அவரது வீட்டிலேயே அடைக்கலம் கொடுத்துள்ளார்..
மராட்டிய எழுத்தாளராகவும், ஒளிபரப்பாளராகவும் இருக்கும் ஆனந்த் பாவேவை திருமணம் செய்துள்ளார். பாவே, சமூக சீர்திருத்தவாதியான டாக்டர் நரேந்திர தபோல்கருடன் செயல்பாட்டுடனும் நெருங்கிய தொடர்பில் இருந்துள்ளார். மதவெறி மற்றும் மூடநம்பிக்கைகளுக்கு எதிராக தபோல்கர் முன்வைத்த மூடநம்பிக்கை எதிர்ப்புச் சட்டத்தை உருவாக்க அவர் உதவினார். மேலும் 1970ம் ஆண்டுகளில் மராத்வாத்டா பல்கலைக் கழகத்தின் பெயரை மாற்றி,பாபாசாகேப் அம்பேத்கத்ரின் பெயரை வைக்கக்கோரிய இயக்கத்திற்கும் உதவியுள்ளார்.
மோசமான நீரிழிவு நோயால் இவரது கால்கள் துண்டிக்கப்பட்ட நிலையில் சக்கர நாற்காலியில் தனது கடைசி நாட்களைக் கழித்தவாறு அவரது எண்பத்தியோராவது வயதில் 2020ம் ஆண்டு அக்டோபர் 2ம் நாள் இறப்பை சந்தித்தார். புஷ்பாபாய் உடனான  உழைப்பு மற்றும் பிரச்சனைகள் குறித்த உரையாடல் என்ற தலைப்பில் மேதா குல்கர்னியுடன் பாவே நிகழ்த்திய பரந்துபட்ட உரையாடல்களை அடிப்படையாகக் கொண்ட ஒரு உரையாடல் நினைவுக்குறிப்பு 2020 ம் ஆண்டில் வெளியிடப்பட்டுள்ளது.
மேற்கோள்கள்
பகுப்பு:மும்பையைச் சேர்ந்தவர்கள் பகுப்பு:இந்தியப் பெண் செயற்பாட்டாளர்கள் பகுப்பு:2020 இறப்புகள் பகுப்பு:1938 பிறப்புகள்
ஆசிய நெடுஞ்சாலை 71
ஆசிய நெடுஞ்சாலை 71 அல்லது ஏஎச்71 (AH71), ஆசிய நெடுஞ்சாலைகள் வலையமைப்பின் ஒரு பகுதியாகும். ஆப்கனிசுத்தானில் உள்ள டிலாரம், என்னும் இடத்தில் தொடங்கி ஈரானில் உள்ள டாசுத்தாக் என்னும் இடம் வரை செல்லும் இந்த நெடுஞ்சாலை ஆசியாக் கண்டத்தில் உள்ள இரண்டு நாடுகளுக்கு ஊடாகச் செல்கிறது. இதன் மொத்த நீளம் 426 கிலோமீட்டர்.
நாடுகள்
இந்தச் சாலை ஊடறுத்துச் செல்லும் நாடுகளின் பெயர்களையும், அவற்றின் ஊடாகச் செல்லும் சாலைப் பகுதியின் நீளங்களையும் கீழ் வரும் அட்டவணை காட்டுகிறது.
வெளியிணைப்புக்கள்
பகுப்பு: ஆசிய நெடுஞ்சாலைகள் வலையமைப்பு
மும்மணிக்கோவை
மும்மணிக்கோவை என்பது பிரபந்தம் எனப்படும் சிற்றிலக்கிய வகைகளுள் ஒரு வகையாகும். இதில், ஆசிரியப்பா, வெண்பா, கட்டளைக் கலித்துறை என்னும் பாவகைகளில் அமைந்த பாடல்கள் மாறி மாறி வரும். 30 பாடல்களைக் கொண்டு அமையும் இந்தச் சிற்றிலக்கியவகையில் பாடல்கள் அந்தாதி வடிவிலும் இருக்கும்.
எடுத்துக்காட்டு
பட்டினத்துப் பிள்ளையார் இயற்றிய திருவிடைமருதூர் மும்மணிக்கோவையில் இருந்து முதற் பாடலின் ஒரு பகுதியும், இரண்டாம் மூன்றாம் பாடல்களும் நான்காம் பாடலின் ஒரு பகுதியும் கீழே எடுத்துக்காட்டுக்காகத் தரப்பட்டுள்ளன. முதற்பாடல் 74 வரிகளைக் கொண்டது. இது ஆசிரியப்பா வகைகளில் ஒன்றான இணைக்குறள் ஆசிரியப்பாவில் அமைய, இரண்டாம் பாடல் நேரிசை வெண்பாவிலும், மூன்றாம் பாடல் கட்டளைக் கலித்துறையிலும் அமைந்திருப்பதைக் காணலாம். நான்காம் பாடல் மீண்டும் இன்னொரு ஆசிரியப்பா வகையான நேரிசை ஆசிரியப்பாவாக உள்ளது.
இணைக்குறளாசிரியப்பா
நேரிசைவெண்பா
கட்டளைக்கலித்துறை
நேரிசையாசிரியப்பா
மும்மணிக்கோவைகள் சில
பகுப்பு:சிற்றிலக்கிய வகைகள் பகுப்பு:மும்மணிக்கோவைகள்
சிக்மண்ட் பிராய்ட்
சிக்மண்ட் பிராய்ட் (Sigmund Freud, சிக்மண்ட் ஃபுரொய்ட், மே 6, 1856 – செப்டெம்பர் 23, 1939) ஒரு ஆஸ்திரிய உளநோய் மருத்துவர். இவர் உளவியலின் உளப்பகுப்பாய்வுச் சிந்தனை முறையை நிறுவியவர். உள்மனம் (unconscious mind) பற்றிய இவரது கோட்பாடுகள், அடக்குதலுக்கு எதிரான பாதுகாப்புப் பொறிமுறை, உளப்பிணிகளை, பிணியாளருடன், உளப்பகுப்பாய்வாளர் பேசிக் குணப்படுத்துவதற்காக உளப்பகுப்பாய்வுச் சிகிச்சைச் செயல்முறைகளை உருவாக்கியதன் மூலம் பிராய்ட் பெரும் பெயர் பெற்றார். பாலுணர்வு விருப்பு என்பதை மனித வாழ்வின் முதன்மையான உந்து சக்தி என வரையறுத்ததும், இவரது சிகிச்சை நுட்பங்கள், உணர்வு மாற்றீட்டுக் கோட்பாடு (theory of transference), உள்மன ஆசைகளின் வெளிப்பாடாகக் கனவுகளை விளக்குதல் போன்றவற்றின் தொடர்பிலும் பிராய்ட் பெரிதும் அறியப்பட்டவர் ஆவார்.
இளமைக்காலம்
சிக்மண்ட் பிராய்ட், 1856 ஆம் ஆண்டில், தற்போது செக் குடியரசில் உள்ளதும், முன்னர் ஆஸ்திரியப் பேரரசில் அடங்கியிருந்ததுமான, மொரேவியாவில் இருந்த பிரிபார் என்னும் இடத்தில் பிறந்தார். இவரது பெற்றோர் கலீசிய யூத இனத்தைச் சேர்ந்தவர்கள். இவர் பிறக்கும்போது இவரது தந்தையாருக்கு 41 வயது. அவரது முதல் மனைவி மூலம் ஏற்கனவே இரண்டு பிள்ளைகள் இருந்தனர். இரண்டாம் மனைவிக்குப் பிறந்த 8 பிள்ளைகளுள் இவரே மூத்தவர். இவரது சுட்டித்தனமான அறிவினால் இவரது பெற்றோரிடம் ஏனைய பிள்ளைகளிலும் பார்க்க இவர்க்குக் கூடிய சலுகைகள் இருந்தன. குடும்பம் வறுமையில் இருந்தபோதும், சிக்மண்ட் பிராய்டின் கல்விக்காக அனைத்தும் செய்தனர். 1857 ஆம் ஆண்டின் பொருளாதார நெருக்கடியின் போது, பிராய்டின் தந்தையாரின் வணிகத்தில் இழப்பு ஏற்பட்டது. இதனால், அவர் குடும்பத்துடன் லீப்சிக்குக்குச் சென்று பின்னர் அங்கிருந்து வியன்னாவுக்குச் சென்று குடியேறினார். சிக்மண்ட் பிராய்ட் அங்கிருந்த முன்னணிப் பள்ளியொன்றில் சேர்ந்து கல்வி கற்றார். ஒரு சிறந்த மாணவனாக விளங்கிய அவர் 1873 ஆம் ஆண்டில் சிறப்புத் தகைமைகளுடன் இரண்டாம் நிலைக் கல்வியில் சித்தியடைந்து வெளியேறினார்.
சட்டத்துறையில் உயர்கல்வியைத் தொடர முதலில் விரும்பினாலும், பின்னர் வியன்னாப் பல்கலைக்கழகத்தில் மருத்துவம் படிப்பதற்காகச் சேர்ந்தார். இவர் டார்வினியப் பேராசிரியராகிய கார்ல் கிளாஸ் (Karl Claus) என்பவரின் கீழ் மருத்துவத்தைக் கற்றார்.
1874 ஆம் ஆண்டில் உள இயக்கவியல் என்னும் கருத்துருவை, ஜெர்மானிய உலற்கூற்றியலாளரான ஏர்ண்ஸ்ட் வில்ஹெல்ம் வொன் புரூக் (Ernst Wilhelm von Brücke) என்பவர் தனது உடற்கூற்றியல் விரிவுரைகள் என்னும் வெளியீட்டில் அறிமுகப்படுத்தினார். இவர் வெப்ப இயக்கவியலின் முதலாவது விதியை உருவாக்கியவர்களுள் ஒருவரான ஹேர்மன் வொன் ஹெல்ம்ஹோல்ட்ஸ் என்பவருடன் இணைந்து எல்லா உயிரினங்களுமே ஆற்றல் முறைமைகளே என்றும் அவையும் அதே விதிக்கு உட்பட்டவையே என்றும் கருத்து வெளியிட்டனர்.
பிரெஞ்சு தத்துவம் மற்றும் உளப்பகுப்பாய்வு துறையில் முக்கிய பங்காற்றிய யூங் மற்றும் லக்கான் ஆகிய இருவரும் தமக்கான அணுகுமுறைகளை சிக்மண்ட் பிராய்ட் இடமிருந்தே பெற்றுக் கொண்டார்கள். உளவியலில் பிராய்ட் இன் பாலியல் மட்டுமேயான மைய அணுகுமுறையை இருவருமே மறுத்தாலும் அவர்களது ஆய்வுச்செயற்பாடுகளுக்கு பிராய்டின் பிரதிகளே அடிப்படையாகும்.
கண்டுபிடிப்புகள்
சிக்மன்ட் பிராய்டின் முக்கிய கண்டுபிடிப்பு 'இயக்கவியல் மனோவியல்' அல்லது 'இயக்க உளவியல்' ( Dynamic Psychology) ஆகும். இயக்கவியல் விதிகளை மனிதரின் ஆளுமைக்கும் அவரது உடலிற்கும் பாவிக்க முடியுமென்பதைக் கண்டுபிடித்ததே இவரது மிகப் பெரிய சாதனையாகும். நவீன விஞ்ஞான வளர்ச்சியிலும் இது ஒரு மைல் கல் ஆகும். இது இயக்கவியல் உளவியல் மனிதரில் குணவியல்புகளில் ஏற்படும் மாற்றங்களை விளக்குவதாகும்.பாலுணர்வு விருப்பு என்பதை மனித வாழ்வின் முதன்மையான உந்து சக்தி என வரையறுத்தமை, இவரது சிகிச்சை நுட்பங்கள், உணர்வு மாற்றீட்டுக் கோட்பாடு (theory of transference), உள்மன ஆசைகளின் வெளிப்பாடாகக் கனவுகளை விளக்குதல் போன்றவை தொடர்பிலும் சிக்மன்ட் பிராய்ட் பெரிதும் அறியப்பட்டவர் ஆவார்.
கவிஞர்களும் சிந்தனையாளர்களும் உணர்விற்கு அப்பாற்பட்ட மனம் அதிகம் உண்டு என்று இவர் கண்டறிந்து கூறியதாலும் இவர் புகழ்பெற்றார். மேலும் மானிடரின் குண இயல்புகள் பின்வரும் மூன்று சூழ்நிலை உணர்வுகளாலேயே ஏற்படுகிறது என்றும் கூறினார். அவை,
இந்த மூன்று குணநலன்களுக்கு இடையில் நடக்கும் போராட்டமே மனித ஆளுமையை நிர்மானிக்கும் என்று கூறினார்.
உளப்பகுப்பாய்வின் வளர்ச்சி
1885 ஆம் ஆண்டு அக்டோபர் மாதம் சிக்மண்ட் பிராய்டு இப்னாசிஸ் விஞ்ஞான ஆராய்ச்சியை நடத்திய புகழ்பெற்ற நரம்பியல் நிபுணரான ஜீன்-மார்டின் சார்கோட் உடன் படிப்பதற்காக பாரிசுக்கு சென்றார். அவர் பிறிதொரு சமயம் இந்த அனுபவத்தை, மருத்துவ உளவியல் சிகிச்சையை நடைமுறையில் பயன்படுத்தவும், நரம்பியல் ஆராய்ச்சியில் குறைவான நிதியில் தொழிலில் உறுதியான ஒரு எதிர்காலத்தைப் பெறுவதற்கும் விடாமுயற்சி மேற்கொள்ள என்னைத் துாண்டிய தருணம் என நினைவுகூர்கிறார். சார்கோட் உளக்கூறு நோயாளிகளிடம் காணப்படும் விகாரமான உடல் வெளிப்பாடு (இஸ்டீரியா) பற்றிய ஆய்வு மற்றும் அறிதுயில் நிலையை ஏற்கும் திறன் ஆகியவற்றில் நிபுணத்துவம் பெற்றார், இது அவர் பார்வையாளர்களின் முன்னால் மேடையில் அடிக்கடி நோயாளிகளுடன் நடத்திய செயல்முறை விளக்கங்கள் மூலம் நிரூபிக்கப்பட்டது.
அலசன் விளக்கு
அலசன் விளக்கு (Halogen lamp) அல்லது தங்குதன்-அலசன் விளக்கு ( tungsten halogen lamp) என்பது அடிப்படையில் வெள்ளொளிர் விளக்குப் போன்றதே. எனினும் இவ்வகை விளக்கின் குமிழினுள் நிரப்பபடும் வாயுக்களுடன் அலசன்களும் உள்ளன.
தங்ஸ்தன் நுண்ணிழையாலான வெள்ளொளிர் விளக்குகளில், இழை சூடாகி ஒளிரும்போது தங்ஸ்தன் ஆவியாகி குமிழின் உட் பகுதியில் படிகின்றது. இது குமிழை மங்கச் செய்வதுடன், விளக்கிலிருந்து கிடைக்கும் ஒளியின் அளவும் குறைகின்றது. அத்துடன் இழையும் மெல்லியதாகி விரைவில் அறுந்து விடுகிறது. தங்ஸ்தன் - அலசன் விளக்கு இதற்கு ஒரு தீர்வாக அமைகின்றது. இங்கே வெப்பத்தினால் இழையிலுள்ள தங்ஸ்தன் ஆவியாகும் போது குமிழினுள் உள்ள அலசன்கள் அதனுடன் தாக்கமுறுவதனால் அது குமிழ்ச் சுவரில் படிவது தடுக்கப்படுகின்றது. இதனால் விளக்கின் வாழ்க்கைக் காலம் முழுதும் அதிலிருந்து ஏறத்தாள ஒரேயளவு ஒளியே கிடைக்கிறது. இது மட்டுமன்றி தங்ஸ்தனும், அலசனும் சேர்ந்து உருவாகும் சேர்வைகளின் (Compounds) மூலக்கூறுகள் (Molecules) சூடாக இருக்கும் நுண்ணிழைக்கு அருகில் செல்லும்போது மீண்டும் பிரிவடைந்து, தங்ஸ்தன் உலோகம் நுண்ணிழையில் மீண்டும் படிகின்றது. இதன் காரணமாக ஆவியாதல் மூலம் தங்ஸ்தன் இழை மெலிந்து அறுந்து போவதற்குக் கூடிய காலம் எடுக்கும். எனவே விளக்கின் ஆயுட் காலமும் அதிகரிக்கின்றது.
இவ்விளக்கின் ஒளியில் நிறங்கள் கூடிய ஒளிர்வு (vibrant) பெறுவதுடன், மேற்பரப்புகள் ஒருவித மினுங்கல் தன்மையுடனும் தோற்றமளிக்கின்றன. சாதாரண வெள்ளொளிர்வு விளக்குடன் ஒப்பிடும்போது தங்ஸ்தன் - அலசன் விளக்குகள் கூடிய ஒளிதருகின்றன. ஒப்பீட்டளவில் குறைந்த வாட்டளவு (Wattage) கொண்ட விளக்குகளிலிருந்து கூடிய ஒளிப் பாயத்தைப் (Luminous Flux) பெறமுடிகின்றது.
பகுப்பு:ஒளியமைப்பு பகுப்பு:விளக்குகள் பகுப்பு:மின் உறுப்புகள்
Glühlampe
ஆர். என். நாகராஜராவ்
ஸ்டில்ஸ் ஆர். என். நாகராஜராவ் என்று அழைக்கபடும் '''ஆர். என். நாகராஜராவ்''' (பிறப்பு 1909) திரை உலகிலும் பத்திரிக்கைத் துறையிலும் 50 ஆண்டுகளுக்கு மேலாக ஒளிப்படக் கலைஞராக இருந்தவர். தஞ்சாவூரை பூர்வீகமாக்க் கொண்ட இவர், பிறந்த ஊர் விசாகப்பட்டினம். தந்தை ஆர். நரசிங்க ராவ். கல்வி பி.ஈ.
பணிகள்
இவர் பொறியியல் படித்திருந்தாலும், ஒளிப்படத் தொழிலுக்கு வந்தார். துவக்கத்தில் ஒளிப்படக் கலையைப் பொழுதுபோக்காகத்தான் செய்துவந்தார். பின் அதுவே முழுத் தொழிலாகிவிட்டது. இந்து ஆங்கிலப் பத்திரிக்கையில் ஆர்ட் டைரக்டரிடம் உதவியாளராகச் சேர்ந்தார். பின் சுதேசமித்திரனில் 20 ஆண்டுகள் தொடர்ந்து பணி. அங்கிருந்த போதே கல்கி, ஆனந்த விகடன் போன்ற இதழ்களுக்கு ஒளிப்படம் எடுத்துவந்தார். தமிழ், தெலுங்கு, இந்தி உள்பட மொழிகளில் ஆயிரம் திரைப்படங்களுக்கு மேல் பணியாற்றியுள்ளார். முதல் படம் 'மதனகாமராஜன்' கடைசிப் படம் 'காக்கிச்சட்டை' நடிகர் திலகம் 'சிவாஜி கணேசனுக்கு' அவரின் முதல் படமான 'பராசக்தி' படத்திற்காக 'மேக்கப் டெஸ்ட்' எடுப்பதற்காக ஒளிப்படம் எடுத்தவர் இவர்தான். எம். ஜி. ஆர் இரட்டை விரல் காட்டுவது போல் காட்டவைத்து முதன்முதலில் ஒளிப்படம் எடுத்தது இவர்தான். எம்.ஜி.ஆர் முதல்வராகப் பதவியேற்றபோது தலைமைச் செயலகத்தில் அவர் நாற்காலியில் அமரும் காட்சியைப் படம் பிடிக்கப் பலர் காத்திருக்க, இவர்தான் முதல் படம் எடுக்க வேண்டுமென்று எம்.ஜி.ஆர். விரும்பி, இவரை அழைத்து வரச்செய்து, பிரத்தியேகமாகப் படம் பிடிக்கவைத்தார். ஜவகர்லால்நேரு, சரோஜினிநாயுடு, சத்தியமூர்த்தி, காமராஜர், போன்றோர்களை இவர் ஒளிப்படம் எடுத்துள்ளார்.
விருதுகள்
இவரின் பணிகளைப் பாராட்டி, தமிழக‍ அரசு இவருக்குக் கலைமாமணி விருது வழங்கிப் பாராட்டியுள்ளது
குறிப்புகள்
பகுப்பு:கலைமாமணி விருது பெற்றவர்கள் பகுப்பு:திரைப்படத் துறையினர்
திருக்காட்டுப்பள்ளி ஆரண்யேஸ்வரர் கோயில்
ஆரண்யேஸ்வரர் கோயில் சம்பந்தர், நாவுக்கரசர் ஆகியோரால் தேவாரப் பாடல்பெற்ற சிவத்தலமாகும். இத்தலம் நாகப்பட்டினம் மாவட்டம் சீர்காழி வட்டத்தில் அமைந்துள்ளது. இத்தலத்தின் மூலவர் ஆரண்யேஸ்வரர், அம்பாள் அகிலாண்டேஸ்வரி. இத்தலத்தில் பன்னீர் மரம் தலவிருட்சமாகவும், தீர்த்தமாக அமிர்த தீர்த்தமும் உள்ளன. தேவாரப் பாடல் பெற்ற தலங்களில் சோழ நாடு காவிரி வடகரைத் தலங்களில் அமைந்துள்ள 12வது தலம் ஆகும். ஆரண்ய முனிவர் இத்தலத்தை வழிபட்டதாக கூறப்படுகிறது.
தல வரலாறு
பிரம்மாவிடம் வரம் பெற்ற விருத்தாசுரன் என்ற அசுரன், தேவர்களை துன்புறுத்தி வந்தான். அவனிடம் இருந்து தம்மைக் காக்கும்படி தேவர்கள் இந்திரனிடம் முறையிட்வே, விருத்தாசுரனுடன் போரிட்ட இந்திரன், அவனை சம்ஹாரம் செய்தான். இதனால் அவனுக்கு தோஷம் உண்டானது. தேவலோக தலைவன் பதவியும் பறிபோனது. தனக்கு மீண்டும் தேவதலைவன் பதவி கிடைக்க குருவிடம் ஆலோசனை செய்தான். அவர், பூலோகத்தில் சிவனை வணங்கிட விமோசனம் கிடைக்கப்பெறும் என்றார். அதன்படி பூலோகத்தில் பல தலங்களுக்குச் சென்ற இந்திரன், இத்தலம் வந்தான்.அடர்ந்த வனத்தின் மத்தியில் சிவன், சுயம்பு மூர்த்தியாக இருப்பதைக்கண்ட அவன், சிவபூஜை செய்து வழிபட்டான். அவனுக்கு காட்சி தந்த சிவன், ""நியாயத்திற்காக செய்யும் செயல் எத்தகையதாக இருப்பினும் அதற்கு பாவபலன் கிடையாது,'' என்று சொல்லி அருள் செய்தார். இதுவே இத்தல வரலாறு ஆகும்.
மூலவர் பெயர் வரலாறு
ஆரண்ய முனிவர் வழிபட்டதாலேயே, இத்தல மூலவர்க்கு ஆரண்யேஸ்வரர் எனும் திருநாமம் வந்ததாகக் கூறப்படுகின்றது.